Source: http://informatiaprahovei.ro/index_simplu.php?id=29&currentpage=36
Timestamp: 2020-08-10 10:57:24+00:00

Document:
Viorel Moldovan, noul antrenor la Petrolul!
Conducerea Petrolului s-a înțeles cu Viorel Moldovan pentru a ocupa funcția de antrenor principal la echipa ploieşteana.
Activitatea de fotbalist, dar şi cea de antrenor, îl recomandă pentru o nouă provocare la o echipă de tradiție, cu mulți fani şi un stadion european!
Ultima dată a fost antrenor la Chindia Târgoviște, de unde a fost înlocuit cu câteva etape înainte de finalul campionatului cu Emil Săndoi. Să mai spunem că Moldovan a fost cel care a promovat Chindia Târgovişte în prima Ligă
Handbal masculin, Cupa României: Băieţii de la CSM Ploieşti nu au reuşit să pălească strălucirea Stelei
Steaua Bucureşti - CSM Ploieşti 27-25 (16-13)
Handbaliştii de la CSM Ploieşti au părăsit Cupa României după insuccesul înregistrat luni, 1 februarie a.c., în faţa echipei Steaua Bucureşti, partidă desfăşurată la Chiajna. Ploieştenii, fără cel mai bun marcator al lor – Dorin Dragnea, suspendat de conducerea clubului până la finalul sezonului competiţional (spunându-se că din motive disciplinare), au pierdut la o diferenţă de două goluri, însă cu ceva mai multă atenţie, dar şi cu noroc, puteau face finalul mult mai interesant decât a fost.
Petrolul Ploieşti – veniri şi plecări
Francezul Benoit Lesoimier, unul dintre jucătorii sosiţi la Petrolul Ploieşti în această iarnă, s-a despărţit de formaţia ploieşteană. Jucătorul a fost cel care a solicitat rezilierea angajamentului, după ce a decis să-şi încheie, în acest moment, cariera sportivă, motivul invocat fiind acela că nu se simte pregătit să mai facă faţă la acest nivel. Lesoimier a părăsit, duminică dimineaţă, cantonamentul „lupilor”.
A venit Ziani
În schimb, la capitolul achiziţii, ultimul sosit în lotul echipei este fostul international algerian Karim Ziani. În vârstă de 33 de ani, Ziani a jucat în primii ani ai carierei pentru Troyes şi FC Lorient a evoluat, mai apoi, la cluburi importante din Europa, precum FC Sochaux, Olympique Marseille sau VfL Wolfsburg, bifând, totodată, şi 62 de partide în naţionala Algeriei, cu care a participat la inclusiv la Campionatul Mondial din 2010. Mijlocaş de creaţie, Karim Ziani a evoluat, în ultimii ani, în zona Golfului, pentru El-Jaish, Al-Arabi, Ajman Club şi Dibba Fujairah, iar acum a semnat, cu FC Petrolul, un angajament valabil până la finalul actualei stagiuni competiţionale
Întâlnirea cu proprietarii de cai, un prim pas pentru restartul Hipodromului!
Apropierea finalizării lucrărilor de la Hipodrom a dus la organizarea, săptămâna trecută, la sediul Clubului Sportiv Municipal Ploieşti, a unei întâlniri în cadrul căreia s-a dorit să se facă primii paşi pentru stabilirea reperelor ce ar asigura desfăşurarea în condiţii cât mai bune a activităţii de la hipodrom. În primă fază, reprezentanţii clubului - directorul adjunct Marian Stănescu, coordonatorul sportiv Cristian Nica şi şeful Serviciului Tehnic, Administrativ, Claudiu Coman - au purtat discuţii cu cei peste 30 de proprietari de cai de curse prezenţi la întâlnire, încercând să identifice principalele doleanţe ale acestora
FRF e interesată de păstrarea stadionului „Ilie Oană” în circuitul echipei naţionale!
Iubitorii fotbalului din Ploieşti vor avea din nou prilejul să vadă pe stadionul „Ilie Oană” fotbalişti de talie mondială, în condiţiile în care discuţiile dintre conducerea CSM Ploieşti şi oficialii Federaţiei Române de Fotbal s-au concretizat, deja, în stabilirea unor prime repere în privinţa unei viitoare colaborări.
Astfel, în urma unui dialog pe care conducerea Clubului Sportiv Municipal Ploieşti l-a avut cu oficialii Federaţiei Române de Fotbal, în care s-a arătat disponibilitatea ca Stadionul „Ilie Oană” să fie inclus în circuitul echipelor naţionale, săptămâna trecută, pe adresa clubului ploieştean a sosit o notificare din partea FRF, semnată de secretarul general al acesteia, Radu Vişan, prin care forul conducător al fotbalului românesc îşi manifestă interesul pentru o colaborare ce vizează arena ploieşteană
La “Bucuriile zapezii” de la Vatra Dornei, Micuţii schiori de la Clubului Copiilor din Slănic au obţinut rezultate meritorii
Echipaje din 14 judeţe din ţară şi-au dat întâlnire la Vatra Dornei pentru a participa la Concursul Naţional de schi alpin pentru copii intitulat „Bucuriile zăpezii”, ce s-a desfăşurat în perioada 15-17 ianuarie a.c. Echipa Clubului Copiilor din Slănic Prahova, compusă din elevii Ioana Palivan Frâncu, Todosia Luca, Eduard Gabriel Dragomir, Iulian Alexandru Cismaru şi Maria Antonia Tătulescu (profesor Virgil Constantin Mărculescu), care a participat la cele două categorii de vârstă (8-10 ani şi 11-12 ani). Eduard Gabriel Dragomir reuşit să se claseze pe locul II la M2 şi pe locul III la M1, locuri meritorii ocupând şi Iona Palivan Frâncu – locul III şi Iulian Alexandru Cismaru – două locuri V la M1 şi M2.
Handbal feminin:Se vede Europa!
CSM Ploieşti - HC Zalău 22-20 (14-10)
Superbă evoluţia fetelor de la CSM Ploieşti în confruntarea de pe teren propriu, din Sala Olimpia, cu echipa lui Gheorghe Tadici, HC Zalău, partidă contând pentru etapa a 16-a a Ligii Naţionale feminine. Ploieştencele au câştigat cu 22-20 şi astfel au izbutit să urce pe locul 5 în clasamentul campionatului, loc de cupă europeană! A fost o confruntare foarte bine pregătită tactic de antrenorul Neven Hrupec şi excelent pusă în aplicare de fete, cu apărare solidă, atentă, iar în atac au „zburdat” Bozovic, Farcău, Dmitrovic, Shutska-Burtea, coordonate frumos fie de Tivadar, fie de Curtean, handbalistele echipei noastre fiind într-o foarte bună formă sportivă
Handbal masculin: Au învins vicecampioana!
CSM Ploieşti - CSM Bucureşti 32-30 (17-19)
Într-un meci amical susţinut marţi, 19 ianuarie, în Sala Olimpia din Ploieşti, echipa de handbal masculin CSM Ploieşti a învins, cu 32-30, pe vicecampioana CSM Bucureşti. A fost o partidă cu două reprize diferite, oaspeţii fiind la timonă în prima repriză, pe care au şi câştigat-o cu 19-17, însă a doua parte a fost în totalitate a ploieştenilor, care au revenit spectaculos prin prestaţie, prin abordare, ceea ce avea să se vadă şi pe tabela de marcaj.
A murit Ion Panţuru, singurul prahovean medaliat la JO de iarnă
Ion Panţuru, unul dintre componenţii echipajului de bob care a adus singura medalie din istoria participării României la Jocurile Olimpice de iarnă, a încetat din viaţă, la 81 de ani. Născut pe 11 septembrie 1934, la Comarnic, Panţuru a participat la patru ediţii ale Jocurilor Olimpice de iarnă - Innsbruck 1964, Grenoble 1968, Sapporo 1972 şi, din nou, Innsbruck 1976 - şi, alături de Nicolae Neagoe, a obţinut medalia de bronz în 1968.
Handbal feminin: Egal obţinut într-un final incendiar!
HC Dunărea Brăila – CSM Ploieşti 25-25 (14-12)
Echipa feminină de handbal CSM Ploieşti a izbutit să nu plece învinsă din Brăila, obţinând un rezultat de egalitate în ultimele clipe ale meciului jucat împotriva HC Dunărea din localitate.
Petrolul, fără gol primit în primele amicale
Petrolul Ploieşti a susținut primele două meciuri amicale ale stagiului de pregătire din Antalya. Galben-albaştrii au învins, scor 1-0, gruparea iraniană de primă ligă Gostaresh Foolad Tabriz (unicul gol al întâlnirii fiind marcat de către Romain Inez, în minutul 17) şi au remizat, 0-0, cu FK Atyrau (Kazakhstan).
În primul joc, Constantin Schumacher, tânărul tehnician al ploieştenilor, a trimis în teren un prim „11” alcătuit din Cobrea – David, Mişelăricu, Inez, Begeorgi – Guerriero – Nepomuceno, Bucşa, Marinescu, Varga – Pacar, în repriza secundă evoluând Bolboaşă – Mişelăricu, Prestia, Benga, Pulhac – Bucşa – David (80 R. Alecsandru), Zoubir, Marinescu, Lesoimier – Mareş

References: CSM 
 CSM 
 CSM 
 CSM 

CSM 
 CSM 

CSM 
 CSM 
 CSM 
 CSM 
 CSM 
 CSM